I juni deltok hun i Lag-EM i friidrett 2015, som ble arrangert i Tsjeboksary i Russland. Norge deltok i Super League. Pedersen kom på niendeplass på 100 meter hekk, med tiden 13,56, og hun deltok også på Norges stafettlag på 4 × 100 meter, som løp inn til syvendeplass med ny norsk rekord på 43,94. Norge endte på sisteplass av de tolv lagene som deltok i Super League, og rykket dermed ned til First League i Lag-EM i friidrett 2017.